section_heading: Etiologija
paragraph_text: Uzročnik je Listeria monocytogenes, gram pozitivna bakterija, pokretljiv, nekapsulirajući štapić. Raste na uobičajnim hranilištima u aerobnim uvjetima, a fakultativni je anaerob. Na krvnom agaru tvori beta – hemolizu, za razliku od apatogenih sojeva koji nemaju tu sposobnost. Na temelju somatskih i flagelarnih antigena se dijeli u 14 serovarova. Smatra se da je hemolizin listeriolizin O glavni čimbenik virulencije. Ubikvataran je mikrorganizam i nalazi se u životinjskom i ljudskom fecesu, oseki, kanalizaciji, površinskim vodama, biljkama, životinjskoj hrani, u staji, te svugdje u okolišu.